Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos priimtos bendrosios pozicijos, siekiant priimti Europos parlamento ir Tarybos direktyvą dėl aplinkos kokybės standartų vandens politikos srityje, iš dalies keičiančią Direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir 2000/60/EB /* KOM/2007/0871 galutinis - COD 2006/0129 */





[pic] | EUROPOS BENDRIJŲ KOMISIJA | Briuselis, 10.1.2008 KOM(2007) 871 galutinis 2006/0129 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos priimtos bendrosios pozicijos, siekiant priimti Europos Parlamento ir Tarybos direktyvą dėl aplinkos kokybės standartų vandens politikos srityje, iš dalies keičiančią Direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir 2000/60/EB 2006/0129 (COD) KOMISIJOS KOMUNIKATASEUROPOS PARLAMENTUIpagal EB sutarties 251 straipsnio 2 dalies antrąją pastraipądėl Tarybos priimtos bendrosios pozicijos, siekiant priimti Europos Parlamento ir Tarybos direktyvą dėl aplinkos kokybės standartų vandens politikos srityje, iš dalies keičiančią Direktyvas 82/176/EEB, 83/513/EEB, 84/156/EEB, 84/491/EEB, 86/280/EEB ir 2000/60/EB (Tekstas svarbus EEE) 1- PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2006) 397 galutinis – 2006/0129 COD) | 2006 m. liepos 17 d. | Europos ekonomikos ir socialinių reikalų komiteto nuomonės pateikimo data | 2007 m. vasario 15 d. | Europos Parlamento nuomonės (pirmojo svarstymo) pateikimo data | 2007 m. gegužės 22 d. | Bendrosios pozicijos priėmimo (kvalifikuota balsų dauguma) data | 2007 m. gruodžio 20 d. | 2- KOMISIJOS PASIŪLYMO TIKSLAS Komisijos pasiūlymas dėl direktyvos dėl aplinkos kokybės standartų vandens politikos srityje (Prioritetinių medžiagų direktyva) yra Vandens pagrindų direktyvos (VPD) (2000/60/EB) antrinė direktyva. Ja siekiama: - nustatyti aplinkos kokybės standartus tam tikram skaičiui medžiagų (remiantis VPD 16 straipsnio 7 dalimi); - panaikinti galiojančius teisės aktus (pagal VPD 16 straipsnio 10 dalies reikalavimus) ir - persvarstyti prioritetinių pavojingų medžiagų sąrašą (remiantis Sprendimu 2455/2001/EB). Į pasiūlymą neįtraukti papildomos išmetamųjų teršalų kontrolės klausimai (pagal VPD 16 straipsnio 6 ir 8 dalis), nes 2000–2006 m. Komisija pateikė daugiau nei 30 teisės aktų (įskaitant Reglamentą dėl cheminių medžiagų registracijos, įvertinimo, autorizacijos ir apribojimų (REACH) (Reglamentas (EB) Nr. 1907/2006) ir Tvaraus pesticidų naudojimo teminę strategiją (COM(2006) 373 galutinis)), kuriais nustatoma šių medžiagų išmetimo kontrolė. Su galiojančiais teisės aktais valstybės narės turi pakankamai priemonių VPD tikslams įgyvendinti. Toks požiūris išreikštas komunikate (COM(2006) 398 galutinis), susijusiame su Prioritetinių medžiagų direktyva, ir poveikio aplinkai vertinime (SEC(2006) 947 galutinis). Laikantis tokio požiūrio ir panaikinus kelias direktyvas geriau įgyvendinama geresnio reglamentavimo darbotvarkė. 3 PASTABOS DĖL BENDROSIOS POZICIJOS 3.1 Bendrosios pastabos Komisija visiškai, iš dalies, arba iš esmės priėmė 29 iš 71 Europos Parlamento per pirmąjį svarstymą pasiūlyto pakeitimo. 22 pakeitimai pažodžiui, iš dalies ar pagal prasmę įtraukti į bendrąją poziciją. Komisija pritarė visiems pakeitimams, kuriais siekiama aiškiau apibrėžti pasiūlymo taikymo sritį. Komisija nepritarė pakeitimams, kuriais į sąrašą įtraukiamos papildomos medžiagos arba keičiama prioritetinių pavojingų medžiagų klasifikacija. Komisija mano, kad tai neįeina į pasiūlymo taikymo sritį ir neatitinka atitinkamų Bendrijos teisės aktų nuostatų. Be to, Komisija atmetė visus pakeitimus, kuriais pakartotinai nustatomi Vandens pagrindų direktyvoje (2000/60/EB) jau numatyti įpareigojimai arba kurie pažeidžia Komisijos iniciatyvos teisę. Taryba sutiko pažodžiui, iš dalies ar pagal prasmę įtraukti keletą Parlamento pateiktų pakeitimų, nes jais Komisijos pasiūlymas aiškiau apibrėžiamas ir išsamiau paaiškinamas. Tačiau didžioji pakeitimų dalis neįtraukta į bendrąją poziciją, nes Taryba ir Komisija sutinka, kad tie pakeitimai nereikalingi ir (arba) netinkami. Komisija mano, kad 2007 m. gruodžio 20 d. kvalifikuota balsų dauguma priimta bendroji pozicija nekeičia nei pasiūlymo strategijos, nei jo tikslų, ir todėl ją remia. 3.2 Išsamios pastabos 3.2.1 Komisijos priimti ir visiškai, iš dalies arba iš esmės į bendrąją poziciją įtraukti Parlamento pakeitimai 1, 4, 7, 8, 14, 21, 24, 29, 30, 35, 36, 40, 52 ir 73 pakeitimai įtraukti skirtingai. Jais aiškiau apibrėžiamas ir patikslinamas Komisijos pasiūlymas, ypač nuostatos, susijusios su šios direktyvos, Vandens pagrindų direktyvos ir atitinkamų Bendrijos teisės aktų ryšiu. 3.2.2 Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai 20 ir 66 pakeitimais pateiktos nuorodos į Vandens pagrindų direktyvą neatitiko toje direktyvoje išdėstytų nuostatų. Taryba pateikė aiškesnį 1 ir 3 straipsnių tekstą, kad tomis nuorodomis pakeitimai būtų iš esmės išreikšti užtikrinant reikiamą nuoseklumą. Todėl Komisija pritaria bendrajai pozicijai. 26 pakeitimu numatoma galimybė vykdyti ne vandens, o nuosėdų ir (arba) biotos kokybės standartų stebėseną, tačiau nenumatomos reikiamos skaidrumo ir apsaugos priemonės vienodai apsaugai užtikrinti. Šie trūkumai ištaisyti naujoje bendrosios pozicijos 3 straipsnio 2 dalyje, kuria remiantis galima aiškiai ir skaidriai vykdyti nuosėdų ir (arba) biotos stebėseną, todėl Komisija gali patikrinti, ar visose valstybėse narėse galima palyginti aplinkos apsaugos tikslus ir vidaus rinkos sąlygas. Todėl Komisija pritaria bendrajai pozicijai. 32, 33 ir 45 pakeitimais iš anksto nustatytas tinkamiausias veiksmų planas ir pažeista Komisijos iniciatyvos teisė. Į šiuos aspektus iš esmės atsižvelgta į bendrąją poziciją įtrauktame naujame 7 straipsnyje dėl poreikio reguliariai vykdyti Bendrijoje išmetamųjų teršalų kontrolę persvarstymo. Tai atitinka Vandens pagrindų direktyvos 18 straipsnyje išdėstytus įpareigojimus, todėl Komisija tam pritaria. 47 pakeitimu reikalaujama, kad Komisija parengtų trečiųjų šalių keliamos taršos ataskaitą. Bendrosios pozicijos naujuose 6 ir 7 straipsniuose šis klausimas aptartas iš esmės. Komisija iš esmės pritaria abiem straipsniams. Tačiau patobulintas šių straipsnių, ypač 6 straipsnio, tekstas Komisijai būtų labiau priimtinas. Teisinio aiškumo galima siekti aiškiai išdėstant Direktyvos 2000/60/EB nuostatas, kuriomis valstybėms narėms leidžiama spręsti tarpvalstybinės oro taršos klausimus ir užtikrinama, kad valstybės narės nepažeistų siūlomos direktyvos nuostatų. 50 ir 51 pakeitimais siūloma sujungti Komisijos pasiūlymo I priedo A ir B dalis. Tai nepriimtina, nes skirtingose Vandens pagrindų direktyvos priedų dalyse nurodytų medžiagų atžvilgiu numatyti skirtingi įpareigojimai, pvz., dėl stebėsenos. Bendrojoje pozicijoje dvi priedų dalys sujungiamos, tačiau tiksliai apibūdinami skirtingoms medžiagoms numatyti skirtingi įpareigojimai. Nors tai mažiau skaidru, bet tai nekeičia Komisijos pasiūlymo esmės ir todėl yra priimtina. 3.2.3 Komisijos ir Tarybos atmesti ir į bendrąją poziciją neįtraukti Parlamento pakeitimai 2, 5, 6, 9, 10, 11, 19, 27, 28, 37, 39, 41, 44, 46, 47, 49, 53, 54, 56, 57, 58, 59, 60, 61, 62, 63, 65, 67, 69, 70, 71, 72, 74 ir 76 pakeitimus atmetė abi institucijos, todėl jie neįtraukti. Šiais pakeitimais siūloma į sąrašą įtraukti papildomas medžiagas arba kitaip suskirstyti kai kurias prioritetines pavojingas medžiagas. Be to, jais nustatomos dalys, kurios yra nenuoseklios arba kuriose pakartotinai išdėstomos Vandens pagrindų direktyvos ar kitų Bendrijos teisės aktų nuostatos. Kai kuriais pakeitimais taip pat pažeidžiama Komisijos iniciatyvos teisė. 3.2.4 Komisijos visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai 3, 12, 13, 16, 17, 18, 22, 23, 25, 31, 34, 38, 43, 48 ir 79 pakeitimai Komisijos priimti iš dalies arba iš esmės, tačiau neįtraukti. Nors Komisija iš esmės pritaria šiems pakeitimams, jos nuomone, dauguma šių pakeitimų yra paaiškinimai arba redakcinės pasiūlymo pataisos. Taryba šių pakeitimų į bendrąją poziciją neįtraukė, nes, jos nuomone, jie nereikalingi ir (arba) netinkami. 3.2.5 Tarybos padaryti papildomi pasiūlymo pakeitimai Naujame 2 straipsnyje išaiškinama, kad Direktyvoje 2000/60/EB pateiktos apibrėžtys galioja ir šioje direktyvoje. Įgaliojimas Komisijai pakeisti priedo dalis išdėstytas 3 straipsnio 5 dalyje. Atsižvelgiant į neseniai padarytus Sprendimo 1999/468/EB (su pakeitimais, padarytais Tarybos sprendimu 2006/512/EB) pakeitimus, nustatyta nauja reguliavimo tvarka su tikrinimu. Komisijos pasiūlyme numatytas įgaliojimas Komisijai priimti reikiamus metodus ar rekomendacijas, susijusias su 4 straipsniu (mišrios zonos) ir 5 straipsniu (sąrašas), taikant komitologijos procedūrą. Šios dalys išbrauktos, nes nuspręsta, kad toks suderinimas nereikalingas. Tačiau Komisija pareiškė, kad ji organizuos valstybių narių keitimąsi informacija šiais klausimais. 25 konstatuojamoji dalis pasiūlyta tam, kad būtų galima įtraukti su koreliacijos lentelėmis susijusį tekstą, atitinkantį tarpinstitucinių susitarimų dėl geresnės teisėkūros 34 dalį. 4- IŠVADA Tarybos nustatyti pakeitimai padeda aiškiau apibrėžti pasiūlymą ir patikslinti kai kurias nuostatas, kad jis atitiktų Vandens pagrindų direktyvos nuostatas. Papildomos nuostatos dėl nuosėdų ir (arba) biotos stebėsenos Komisijai priimtinos, nes ji palaiko pagrindinius šių pakeitimų tikslus. Be to, jomis užtikrinama, kad Komisija galės patikrinti, ar valstybės narės taiko vienodą apsaugą ir taip užtikrina vidaus rinkos veikimą. Todėl Komisija gali paremti bendrąją poziciją.